Den Vest-Sjællandske Avis, 1825-05-13
Jndsendt. Med megen Forundring har jeg i denne Avis No. 36 læst et aldeles uventet Angreb af min forrige Collega, Hr. Pastor Holst i Hvedstrup, der har fundet sig fornærmet ved følgende Udtryk i den 2den Hovedrapport om den indbyrdes Underviisnings Fremgang: "paa Hr. Pastor Petersens særdeles Anbefaling og Forestilling om Skolevæsenets saare maadelige Forfatning i bemeldte Bye." Byder Hr. Holst's Ære ham at tage til Gienmæle i Anledning af disse Ord, der dog ikke indeholde den mindste Bebreidelse mod ham; saa byder min Ære mig vistnok at tage til Gienmæle mod hans Paastand, at min Jndberetning skulde være urigtig, hvilket vil være mig saameget lettere, som det endog for dem, der ikke have nogen Local kundskab om Skolevæsenets Forfatning i Nestved Bye, er tydeligt nok af Hr. Holst's egne modsigende Yttringer i bemeldte Stykke, at han i Grunden er aldeles enig med mig. Han erklærer det nemlig urigtigt, at Skolevæsenets Forfatning sammesteds er maadelig; dog tilstaaer han, at dette var Tilfældet med St. Peders Skole, der visseligen og var mere end maadelig; og uagtet han paastaaer, at St. Mortens Skole var i en fortrinlig god Tilstand, hvilken vi her ville lade uberørt, saa siger han dog nedenunder gientagne Gange, at han længe havde indseet, at Skolevæsenet i Nestved(NB. ikke i noget enkelt af de 2de Sogne, men i Nestved Kiøbstæd, i det Hele tagen) nødvendig trængte til en Forandring. Nu spørger dog vel enhver nogenlunde opmærksom Læser: hvortil en Forandring, hvis Nødvendighed endog længe skulde været indseet, naar ikke den hidtil bestaaende Forfatning var maadelig, Og Grunden til denne længe indseete Maadelighed angiver Hr. Holst endog selv tilstrækkeligt ved den Yttring: at Bornenes Antal er for stort til at kunne vedbørligen besørges af 2de Lærere. Det er derfor nødvendigt i den simple Paastand, hvis Rettighed Hr. Holst saaledes i det Hele selv vedgaaer, at tænke sig noget Angreb paa hans Personlighed eller nogen Nedsættelse af hans Meriter. Ligesom derfor Hr. Holst troer, at ingen Retsindig har nogen Forsømmelse eller Ligegyldighed at bebreide ham, det er heller ikke faldet mig ind, saaledes troer jeg ogsaa, at ingen Retsindig vil kunne bebreide mig, at han i et uheldigt Anfald af vildledende Egenkierlighed har antaget det for en Fornærmelse, der hverken i sig selv var det, eller var saaledes meent. Hvad der, imod enhver Retsindig med Føie bebreider Holst, er: at han saa ubetænksomt har kunne fremfør en saa graverende Paastand, som den er mod en Præst, at hans Jndberetning er urigtig : falsk, efterdi den, med hvor megen Moderation den end- og optages og afvises, dog let virker Forargelse, i det mindste sieldent fører til noget Godt. Slutteligen trøstes Hr. Holst med den Forsikkring, at jeg ingensteds har indgivet nogen "Forestilling om Nestved Byes Skolevæsen, men ved en Paategning paa en af Privatlærer Petersen heri Byen indgiven Ansøgning om et Sæt Tabeller gratis, hvori det anførtes, som Anbefalingsgrund, at denne Mand ved sin Flid havde gavnet paa en Tid, da Byens Skolevæsen var i en saare maade delig Forfatning et ikke kunde besørge de mange Børn, der behøvede Underviisning. Lille-Nestved den 9de Mai 1825. Petersen.